《题濂溪》
宋代·林焕

我来濂溪拜夫子，马蹄深入一尺雪。长嗟岂惟溪泉廉，化得草木皆清洁。

夫子德行万古师，坡云廉退乃一隅。有室既乐赋以拙，有溪何减名之愚。

水性本清挠之浊，人心本善失则恶。安得此泉变作天下雨，饮者犹如梦之觉。

作者简介：林焕，仙游（今属福建）人。徽宗崇宁五年（一一○六）进士（明弘治《八闽通志》卷五三）。知连江县（清康熙《福建通志》卷二○）。